open-index/open-wikipedia-markdown huggingface dataset:
Ρακούν

**Ρακούν** είναι η κοινή ονομασία του γένους Προκύων, Σαρκοφάγων Θηλαστικών της οικογένειας των Προκυωνιδών. Το τυπικό ρακούν της Βόρειας Αμερικής (Προκύων ο πλύντης) είναι ρωμαλέο ζώο, με κοντά πόδια, φουντωτή ουρά, μυτερό ρύγχος και μικρά όρθια αυτιά. Έχει μήκος 75-90 εκ., συμπεριλαμβανομένης και της ουράς 25 εκ., και βάρος περίπου 10 κιλά.

Το πυκνό και αδρό τρίχωμά του είναι μολυβί ή μαύρο με καφετιές αποχρώσεις. Πολύ χαρακτηριστική είναι η μαύρη «μάσκα» στην περιοχή των ματιών και η ραβδωτή ουρά που φέρει 5-10 μαύρους δακτυλίους. Τα μικροσκοπικά πόδια, προπαντός αυτά των μπροστινών άκρων, μοιάζουν με λεπτά ανθρώπινα χέρια. 

Ζει κυρίως σε δάση κοντά στο νερό, αλλά συμβιώνει ικανοποιητικά και με τον άνθρωπο, φτάνοντας μάλιστα κοντά σε μεγάλες πόλεις. Η εξάπλωσή του, εκτός από τις Η.Π.Α. επεκτείνεται μέχρι και την Νότια Αμερική. Είναι νυκτόβιο και παμφάγο, τρεφόμενο με μικρόσωμα ζώα, καρπούς κλπ. Αναρριχάται με ευκολία και συνήθως κρύβεται σε κουφάλες δέντρων. Όταν κάνει πολύ κρύο, κοιμάται για μεγάλα χρονικά διαστήματα, αλλά δεν πέφτει σε γνήσια χειμερία νάρκη. Το θηλυκό γεννά συνήθως 3-4 νεογνά μετά από κύηση 60-73 ημερών.

Πολυπράγμον, μεθοδικό και έξυπνο, το ρακούν είναι αξιαγάπητο κατοικίδιο κατά τα πρώτα χρόνια της ζωής του, ενώ όσο μεγαλώνει γίνεται νευρικό και οξύθυμο. Λόγω της ιδιαίτερης αδυναμίας του για αυγά, νεοσσούς, καλαμπόκι και πεπόνια, προκαλεί καταστροφές στη γεωργία και την ορνιθοτροφία. Κυνηγιέται τόσο για τη γούνα του όσο και για τη σάρκα του. Όταν δέχεται επίθεση, το ρακούν αγωνίζεται με όλες του τις δυνάμεις.

Τόσο η επιστημονική ονομασία του τυπικού ρακούν (Π. ο πλύντης / P. lotor) όσο και η γαλλική κοινή του ονομασία (Raton laveur) επισημαίνουν τη συνήθεια των ζώων αυτών να «πλένουν» την τροφή τους στο νερό, όταν είναι αιχμάλωτα. Στη φύση ωστόσο τα άγρια ρακούν ποτέ δεν «πλένουν» την τροφή τους. Η παρερμηνεία αυτή δημιουργήθηκε εξαιτίας της ιδιότυπης συμπεριφοράς τους. Συγκεκριμένα στη μεν στεριά, απλώς τρίβουν τη λεία τους ανάμεσα στα μπροστινά τους πόδια πριν την καταβροχθίσουν ενώ στα αβαθή νερά ανασκαλεύουν τον πυθμένα αναζητώντας κάτι φαγώσιμο. Η δεύτερη αυτή συμπεριφορά επαναλαμβάνεται κατά την αιχμαλωσία μέσα στην ποτίστρα ως αταβιστική συνήθεια χωρίς σκοπό, η οποία δίνει ακριβώς την εντύπωση του «πλυσίματος» της λείας.

## Στην Ιαπωνία
Πριν από τη δεκαετία του `70, το ρακούν ήταν ένα ζώο άγνωστο για τους Ιάπωνες. Μέχρι που κυκλοφόρησε μια παιδική ταινία της Disney η οποία αφηγούταν την ιστορία ενός αγοριού με το κατοικίδιο ρακούν του. Τα παιδιά στην Ιαπωνία ήθελαν κι αυτά ένα κατοικίδιο ρακούν, κι έτσι ήρθαν και πωλήθηκαν από τις ΗΠΑ πλήθη ρακούν. Στο τέλος, όμως, της ταινίας το αγόρι απελευθερώνει το ρακούν στη φύση. Τα παιδιά έπραξαν το ίδιο, και τα ζώα προσαρμόστηκαν εύκολα.Σήμερα τα ρακούν αποτελούν ένα πρόβλημα στην Ιαπωνία.

## Εξωτερικοί σύνδεσμοι
* 
* 

Κατηγορία:Προκυνίδες
Κατηγορία:Σαρκοφάγα ζώα
Κατηγορία:Θηλαστικά της Βόρειας Αμερικής
Κατηγορία:Θηλαστικά της Κεντρικής Αμερικής
Κατηγορία:Πτωματοφάγα ζώα
Ιωάννης Γλαβίνας

Ο **Ιωάννης Γλαβίνας** (1938-2012) ήταν Έλληνας νομικός, εκπαιδευτικός και πολιτικός. Διετέλεσε βουλευτής του ΠΑΣΟΚ από το 1981 έως το 1996 και δήμαρχος Σοχού από το 1964 έως το 1967 και από το 1975 έως το 1978.

## Βιογραφία
Γεννήθηκε στον Σοχό. Έκανε σπουδές στην Παιδαγωγική Ακαδημία και τη Νομική Σχολή του Πανεπιστημίου της Θεσσαλονίκης.

Εξελέγη πριν από τη χούντα των Συνταγματαρχών δήμαρχος Σοχού, για να παυτεί από το δικτατορικό καθεστώς και να επανέλθει μετά, εκλεγείς στις δημοτικές εκλογές του 1975 και του 1978.

Εξελέγη για πρώτη φορά βουλευτής στη Β΄ Θεσσαλονίκης με το ΠΑΣΟΚ έπειτα από τις εκλογές του 1981. Το 1985 αντικατέστησε το Γιώργο Σαλαγκούδη από τη ΝΔ όταν ο τελευταίος εξέπεσε του βουλευτικού αξιώματος. Εν συνεχεία εξελέγη στις επόμενες εκλογικές αναμετρήσεις, τον Ιούνιο και το Νοέμβριο του 1989, τον Απρίλιο του 1990 και τον Οκτώβριο του 1993. 

Πέθανε σε ηλικία 74 ετών στις 2 Φεβρουαρίου 2012 και κηδεύτηκε από τον ιερό ναό του Αγίου Γεωργίου στο Σοχό. Ήταν παντρεμένος και είχε αποκτήσει μία κόρη και ένα γιο, τον επίσης πολιτικό Θανάση Γλαβίνα.

## Παραπομπές


Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι ελληνικών πόλεων
Τσαντίγκαρ

thumb|240px|''Το ανοικτό χέρι'', έργο του Λε Κορμπυζιέ
Η **Τσαντίγκαρ** (*Chandigarh *) είναι πόλη και ομοσπονδιακό έδαφος της Ινδίας, που αποτελεί την πρωτεύουσα δύο πολιτειών, της Χαρυάνα και του Παντζάμπ. Η λέξη Τσαντίγκαρ μεταφράζεται ως "Φρούριο του Τσαντί". Το όνομα προέρχεται από έναν αρχαίο ναό που ονομάζεται "Τσαντί Μαντίρ" (Chandi Mandir) και βρίσκεται κοντά στην πόλη, αφιερωμένο στην ινδουιστική γυναικεία θεότητα Τσαντί. Η Τσαντίγκαρ έχει πληθυσμό περίπου 960.000 κατοίκων.

Η Τσαντίγκαρ αποτελεί την πρώτη σχεδιασμένη πόλη στην Ινδία, μετά την ανεξαρτητοποίησή της το 1947. Το σχέδιο της πόλης εκπονήθηκε από τον Λε Κορμπυζιέ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Κατηγορία:Πόλεις που οικοδομήθηκαν για να γίνουν πρωτεύουσες
Βασίλειος Χατζηιωαννίδης

Ο **Βασίλειος Χατζηιωαννίδης** του Λαζάρου (28 Δεκεμβρίου 1940 - 16 Μαρτίου 2013) ήταν Έλληνας πολιτικός,  βουλευτής Ημαθίας από το 1997 ως το 2000 με το ΠΑΣΟΚ.

## Πολιτική καριέρα
Γεννήθηκε στον Άγιο Παύλο Νάουσας. Προτού γίνει βουλευτής, υπηρέτησε ως δημοτικός σύμβουλος στη Νάουσα και ως πρόεδρος του δημοτικού συμβουλίου (1990-94). Στις δημοτικές εκλογές του 1994 υποστήριξε το συνδυασμό του Πολάκη και ήρθε 1ος σε σταυρούς προτίμησης (743). Κατά τα φοιτητικά του χρόνια ανέπτυξε συνδικαλιστική δράση. Έγινε βουλευτής με το ΠΑΣΟΚ μετά τις εκλογές που διεξήχθησαν στις 22 Σεπτεμβρίου 1996. Συγκεκριμένα, αντικατέστησε τον Αθανάσιο Γεωργιάδη στις 28 Μαΐου 1997, λόγω έκπτωσης του τελευταίου από το βουλευτικό αξίωμα.
Ήταν μέλος της Διαρκούς Επιτροπής Παραγωγής και Εμπορίου στη Βουλή.

## Θάνατος
Ο Βασίλης Χατζηιωαννίδης απεβίωσε από ανακοπή της καρδιάς, σε ηλικία 73 ετών και κηδεύτηκε στις 17 Μαρτίου 2012 στον ιερό ναό Αγίου Μηνά Νάουσας. Ήταν παντρεμένος με την Ελευθερία Ρίζου και απέκτησαν 2 παιδιά.

## Παραπομπές


Κατηγορία:Βουλευτές Ημαθίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Πολιτικοί-επέκταση
Διονύσης Χατζηδάκης

Ο **Διονύσης Χατζηδάκης** είναι Έλληνας πολιτικός και βουλευτής.

## Βιογραφία
Γεννήθηκε στα Χανιά. Το 1965 εισάγεται κατόπιν εξετάσεων στη Σχολή Ναυτικών Δοκίμων. Ακολουθούν 27 χρόνια σταδιοδρομίας στο Πολεμικό Ναυτικό. Ήταν κυβερνήτης τριών πολεμικών πλοίων (της Ναρκοθέτιδος Αμβρακία, του Αρματαγωγού Ικαρία και Αντιτορπιλικού Αετός) και υπασπιστής δύο υπουργών Εθνικής Αμύνης (των Τζαννή Τζαννετάκη και Ιωάννη Βαρβιτσιώτη).

Από το 1991 ως το 1994 διετέλεσε Ναυτικός Ακόλουθος της Ελλάδας στο Παρίσι, όπου συμμετείχε στην επαναδιαπραγμάτευση των Μιράζ, στους χειρισμούς για την παραμονή των Κυανόκρανων του Ο.Η.Ε. στην Κύπρο και στις διαπραγματεύσεις για την εγκατάσταση βλημάτων Εxocet στην Κύπρο.

Είναι αθλητής του στίβου (400 μέτρα με εμπόδια), ρέκορντμαν και πανελληνιονίκης. Είναι νυμφευμένος με τη Λένα Χατζηδάκη και έχει μια κόρη, τη Χριστιάνα Χατζηδάκη.

### Πολιτική σταδιοδρομία
Από τον Μάιο του 1994 και για εννιά έτη διετέλεσε γενικός διευθυντής του πολιτικού γραφείου του πρώην πρωθυπουργού και επιτίμου προέδρου της Ν.Δ., Κωνσταντίνου Μητσοτάκη.

Το 1998 κατέρχεται ως υποψήφιος δήμαρχος Παλαιού Φαλήρου και με ποσοστό 48% αναλαμβάνει επικεφαλής της μείζονος αντιπολίτευσης. Στις δημοτικές εκλογές του 2002 εκλέχθηκε δήμαρχος στον δεύτερο γύρο, με ποσοστό που άγγιξε το 55%. Τον Φεβρουάριο του 2003 εκλέγεται στο Διοικητικό Συμβούλιο της Π.Ε.Δ.Α (τέως Τ.Ε.Δ.Κ.Ν.Α.), θέση στην οποία επανεκλέχθηκε το 2007 και το 2011.

Στις δημοτικές εκλογές του 2006 εκλέχθηκε δήμαρχος, από τον πρώτο γύρο, με ποσοστό 52%. Στις δημοτικές εκλογές του 2010 επανεκλέχθηκε δήμαρχος, από τον πρώτο γύρο με ποσοστό 61,5%, πετυχαίνοντας ένα από τα υψηλότερα ποσοστά πανελλαδικά.

Τον Δεκέμβριο του 2012 επιλέχθηκε μεταξύ 350 Ευρωπαίων αιρετών και αξιωματούχων για την αυτοδιοικητική του πορεία μέσα στους 6 καλύτερους αυτοδιοικητικούς και του απενεμήθη ο τίτλος LOCAL LEADER OF THE YEAR από την Eπιτροπή Περειφερειών της Ε.Ε.

Στις δημοτικές εκλογές του 2014 επανεκλέχθηκε δήμαρχος, από τον πρώτο γύρο με ποσοστό 65,84%, πετυχαίνοντας ένα από τα υψηλότερα ποσοστά πανελλαδικά.

Στις βουλευτικές εκλογές του 2019 ήταν υποψήφιος με τη Νέα Δημοκρατία στην περιφέρεια Β3' Νότιου Τομέα Αθηνών και εξελέγη με 39.423 ψήφους.

## Παραπομπές


Κατηγορία:Δήμαρχοι Παλαιού Φαλήρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β3΄ Νότιου Τομέα Αθηνών
Σκάνθορπ Γιουνάιτεντ

Η **Σκάνθορπ Γιουνάιτεντ Φούτμπολ Κλαμπ** (αγγλικά: Scunthorpe United Football Club) είναι αγγλική επαγγελματική ομάδα ποδοσφαίρου με έδρα την πόλη Σκάνθορπ στην ανατολική Αγγλία. Ο σύλλογος ιδρύθηκε το 1899, έγινε επαγγελματικός το 1912 και συμμετέχει στο Αγγλικό πρωτάθλημα ποδοσφαίρου από το 1950. 

Ψευδώνυμο της ομάδας είναι το *The Iron* (Σίδερο) και χρώματά της είναι το μπορντό και το γαλάζιο. Έδρα του συλλόγου είναι το Γκλάνφορντ Παρκ που αντικατέστησε το Ολντ Σόουγκραουντ το 1988. Έχει αντιπαλότητα με τη Γκρίσμπι Τάουν, τη Χαλ Σίτι, τη Ντονκάστερ Ρόβερς και τη Λίνκολν Σίτι, αν και καμία από αυτές δεν αγωνίζεται πλέον στην ίδια κατηγορία με τη Σκάνθορπ.

## Πορεία στις κατηγορίες
**Δεύτερο επίπεδο:** 1958–1964, 2007–2008, 2009–2011

**Τρίτο επίπεδο:** 1950–1958, 1964–1968, 1972–1973, 1983–1984, 1999–2000, 2005–2007, 2008–2009, 2011, 2013-2018

**Τέταρτο επίπεδο:** 1968–1972, 1973–1983, 1984–1999, 2000–2005, 2013, 2019-2021

**Πέμπτο επίπεδο:** 2022, 2025

**Έκτο επίπεδο:** 2023-2024

## Διακρίσεις
* **1957-1958:** Πρωταθλήτρια στο Βόρειο όμιλο της Τρίτης κατηγορίας (Τρίτο επίπεδο) - Προβιβασμός στη Δεύτερη κατηγορία (Δεύτερο επίπεδο)
* **1971–1972:** Τέταρτη στην Τέταρτη κατηγορία (Τέταρτο επίπεδο) - Προβιβασμός στην Τρίτη κατηγορία (Τρίτο επίπεδο)
* **1982–1983:** Τέταρτη στην Τέταρτη κατηγορία (Τέταρτο επίπεδο) - Προβιβασμός στην Τρίτη κατηγορία (Τρίτο επίπεδο)
* **1998–1999:** Νικήτρια στα Play-Off της Τρίτης κατηγορίας (Τέταρτο επίπεδο) - Προβιβασμός στη Δεύτερη κατηγορία (Τρίτο επίπεδο)
* **2004–2005:** Φιναλίστ στη Λιγκ Του (Τέταρτο επίπεδο) - Προβιβασμός στη Φούτμπολ Λιγκ Ουάν (Τρίτο επίπεδο)
* **2006-2007:** Πρωταθλήτρια στη Φούτμπολ Λιγκ Ουάν (Τρίτο επίπεδο) - Προβιβασμός στη Τσάμπιονσιπ (Δεύτερο επίπεδο)
* **2008-2009:** Νικήτρια στα Play-Off της Φούτμπολ Λιγκ Ουάν (Τρίτο επίπεδο) - Προβιβασμός στη Τσάμπιονσιπ (Δεύτερο επίπεδο)

## Εμφάνιση
[thumb|right|300px|Το [Γκλάνφορντ Παρκ]]

## Διακεκριμένοι ποδοσφαιριστές
*  Τζακ Μπάουερς (1927-1928)
*  Τζακ Μπράουνσγουορντ (1947-1965)
*  Τζακ Χάιγκ (1952-1960)
*  Μπάρι Τόμας (1959-1962, 1964-1966)
*  Ρέι Κλέμενς (1965-1967)
*  Κέβιν Κίγκαν (1968-1971)

## Εξωτερικοί σύνδεσμοι

*Η επίσημη ιστοσελίδα της ομάδας

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1899
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1899
Suruga Bank Championship

Το **Suruga Bank Championship** () , ισπανικά: Copa Suruga Bank) ήταν ένας ετήσιος διηπειρωτικός ποδοσφαιρικός αγώνας ανάμεσα στις νικήτριες ομάδες του Λιγκ Καπ Ιαπωνίας και του Κόπα Σουδαμερικάνα.

## Ιστορία
Η διοργάνωση ξεκίνησε το 2008 και ήταν μια ιδέα της Ιαπωνικής Ποδοσφαιρικής Ομοσπονδίας και της Ποδοσφαιρικής Συνομοσπονδίας Νοτίου Αμερικής. Το πρωτάθλημα διοργανώνεται ετησίως από την Ιαπωνική Ποδοσφαιρική Ομοσπονδία και χορηγός είναι η ιαπωνική Suruga Bank, από την οποία πήρε και την ονομασία του. Ο αγώνας διεξάγεται στην έδρα της νικήτριας ομάδας του Λιγκ Καπ Ιαπωνίας. Από το 2019 η επίσημη ονομασία της διοργάνωσης άλλαξε σε "Copa_Sudamericana_Championship J. League YBC Levain Cup / CONMEBOL Sudamericana Championship Final" από τις επίσημες ονομασίες των δύο ομοσπονδιών που την συνδιοργανώνουν.

Στις δύο πρώτες διοργανώσεις (2008-2009) νικητές αναδείχτηκαν οι σύλλογοι της Νότιας Αμερικής (Αρσενάλ Σαραντί και Ιντερνασιονάλ) ενώ στις επόμενες τρεις (2010-2012) το τρόπαιο κατέληξε στις ομάδες της Ιαπωνίας που επικράτησαν κατά τη διαδικασία των πέναλτι και αφού είχε προηγηθεί ισοπαλία με το ίδιο σκορ (2-2) στην κανονική διάρκεια και την παράταση. Το 2013 η ιαπωνική Κασίμα Άντλερς έγινε η πρώτη ομάδα με δύο κατακτήσεις.

Το διάστημα 2020-2022 η διοργάνωση δεν πραγματοποιήθηκε λόγω της πανδημίας COVID-19 αλλά και των Θερινών Ολυμπιακών Αγώνων του Τόκιο το 2021. Το 2023, η διοργάνωση διακόπηκε οριστικά από τις δύο ομοσπονδίες και δεν θα συνεχιστεί.

## Οι τελικοί

## Στατιστικά
### Ανά σύλλογο

### Ανά χώρα

## Παραπομπές


## Εξωτερικοί σύνδεσμοι

* Η επίσημη ιστοσελίδα της J. League (Ιαπωνικά)
* Η επίσημη ιστοσελίδα της Ιαπωνικής Ποδοσφαιρικής Ομοσπονδίας (Ιαπωνικά)
* Η επίσημη ιστοσελίδα της Ποδοσφαιρικής Συνομοσπονδίας Νοτίου Αμερικής(Αγγλικά)
* Η επίσημη ιστοσελίδα της Suruga Bank (Ιαπωνικά)

Κατηγορία:Διεθνείς διασυλλογικές διοργανώσεις ποδοσφαίρου
Κατηγορία:Ποδόσφαιρο στην Ιαπωνία
Κατηγορία:Ποδόσφαιρο στη Νότια Αμερική
Θάνος Βλέκας

Ο **Θάνος Βλέκας** είναι μυθιστόρημα του Παύλου Καλλιγά και ένα από τα λίγα έργα της περιόδου της ελληνικής πεζογραφίας 1830-1880 που δεν περιέπεσαν στην αφάνεια και δεν καταδικάστηκαν από τη σύγχρονη και μεταγενέστερη κριτική, εξαιτίας της ξεχωριστής θεματολογίας του. Είναι ένα από τα πρώτα έργα που άντλησαν την έμπνευσή τους από την καθημερινή ζωή των αγροτών στην ύπαιθρο και γι' αυτό θεωρήθηκε πρόδρομος της ηθογραφίας και των πεζογραφικών τάσεων που επικράτησαν την επόμενη περίοδο, της γενιάς του 1880. Αφηγείται την ιστορία ενός αγρότη, του Θάνου Βλέκα, και εστιάζει στο πρόβλημα της ληστείας που ταλαιπωρούσε την ελληνική κοινωνία κατά τα μετεπαναστατικά χρόνια.

## Σύνοψη
Το αφήγημα «Θάνος Βλέκας» κατέχει θέση προδρομική στην ιστορία της *ελληνικής πεζογραφίας* και είναι το πρώτο νεοελληνικό μυθιστόρημα που αντλεί το θέμα του από τη σύγχρονη πραγματικότητα της πρώιμης Οθωνικής περιόδου. Ο Καλλιγάς σε αντίθεση με τους συγχρόνους του συγγραφείς ρομαντικών ιστορικών μυθιστορημάτων, τόλμησε να παρουσιάσει ρεαλιστικά τα προβλήματα που μάστιζαν τη χώρα: την αναρχία, τη ληστοκρατία, την κακή οργάνωση της δικαιοσύνη και του φορολογικού συστήματος, την ανακατανομή των γαιών, την αγραμματοσύνη του λαού και του κλήρου, κ.ά.. Το αφήγημα αποτελεί επίσης και πολύτιμη μαρτυρία για την πραγματικότητα του νεοσύστατου Ελληνικού Βασιλείου.

## Κριτική
Ο ανεπιτυχής, ωστόσο, λογοτεχνικός χειρισμός του θέματος και η ανεπάρκεια των εκφραστικών μέσων (άκαμπτη, «αρχαΐζουσα» καθαρεύουσα, μακροσκελείς παρεκβάσεις) δεν επιτρέπουν στον *Θάνο Βλέκα* να ξεπεράσει τη μέση στάθμη της σύγχρονης ρομαντικής παραγωγής.  Επιπλέον το έργο κατηγορήθηκε  γιατί έδωσε έτοιμο υλικό στον Εντμόν Αμπού που δημοσίευσε δύο χρόνια αργότερα, το 1857, το έργο του *«Ο βασιλεύς των ορέων»* (*La Grece contemporaine*) που ξεσήκωσε θύελλα αντιδράσεων στην τότε Ελλάδα.

## Μεταφράσεις σε άλλες γλώσσες
* **Γερμανική**
** *Thanos Vlekas* (Roman aus der Zeit des jungen griechischen Staates), μετάφραση Dieter Motzkus, πρόλογος Thomas Plaul και Dieter Motzkus, εκδ. «Αιώρα», Αθήνα 2014

## Παραπομπές


## Βιβλιογραφία
* Κυριάκος Σιμόπουλος, *Ξένοι ταξιδιώτες στην Ελλάδα*, εκδόσεις «Πιρόγα», ISBN 960-7151-91-7
* *Θάνος Βλέκας*, εκδόσεις Νεφέλη, Αθήνα, ISBN 960-211-449-5
* Μαρί - Πωλ Μασσόν Βενκούρ: «Ο Παύλος Καλλιγάς (1894-1896) και η ίδρυση του ελληνικού κράτους», ISBN 978-960-250-425-3

Θανος Βλεκας
Αρχαία Ελάτρεια

thumb| Πολυγωνικά Τείχη Αρχαίας Ελάτρειας|300px|right
thumb|Πολυγωνικά Τείχη στό Πολύβρυσο ("Ελληνικά λιθάρια")|300px|right
Η **Αρχαία Ελάτρεια** ή Ελάτεια, είναι αρχαία πόλη των Κλασσικών και των Ελληνιστικών χρόνων, δηλαδή των χρόνων μετά το θάνατο του Μεγάλου Αλεξάνδρου, στό Νομό Πρέβεζας. Ιδρύθηκε τον 4ο αιώνα π.Χ. Κατά την επικρατούσα άποψη των αρχαιολόγων, η Ελάτρεια είναι μία από τις τέσσερις αποικίες των Ηλείων στο Νομό Πρέβεζας, που χτίστηκαν τον 4ο αιώνα π.Χ. Αυτές οι πόλεις ήταν το Αρχαίο Βουχέτιον (Κάστρο των Ρωγών, Νέα Κερασούντα, Δήμος Ζηρού Πρέβεζας), η Αρχαία Ελάτρεια (Παλαιορόφορο, παλαιός Ωρωπός, Δήμος Πρέβεζας), οι Αρχαίες Βατίες (Ακρόπολη Βατίαι, Ριζοβούνι, Δήμος Ζηρού), και η Πανδοσία (Ήπειρος) (Ακρόπολη Πανδοσία, Καστρί Δήμος Πάργας). Τα ερείπια της Αρχαίας Ελάτρειας βρίσκονται στο χώρο της ακατοίκητης πλέον κοινότητας Παλαιός Ωρωπός ή Παλαιορόφορο, του σημερινού Δήμου Πρέβεζας. Τα σπίτια του Παλαιορόφορου αποτελούν σήμερα ένα γραφικό απέραντο ερειπιώνα, που έχει μόνο φωτογραφικό, και ιστορικό ενδιαφέρον. Ο Παλαιός Ωρωπός μαζί με το Πολύβρυσο (Σέσοβο) και το Τρίκαστρο Πρέβεζας (Γόρανα, ή Αγόρανα) συνενώθηκαν την εποχή της δικτατορίας και απετέλεσαν την νέα κοινότητα Ωρωπού η ο οποία μεταφέρθηκε κοντά στην Εθνική οδό Πρέβεζας-Λούρου.

## Αρχαιολογικές μελέτες και ανασκαφές
Επίσημες αρχαιολογικές ανασκαφές στην Ελάτρεια δεν είναι γνωστές από δημοσίευση μέχρι το έτος 2008. Όμως, από αναφορές των κατοίκων του Ωρωπού, είναι γνωστό ότι την εποχή 1963-1968 πραγματοποίησε αρκετές επισκέψεις εδώ ο καθηγητής αρχαιολογίας Σωτήριος Δάκαρης και πραγματοποίησε με συνεργεία κατοίκων καθαρισμούς, τοπογραφικές μετρήσεις, και κάποιες μικρές επιφανειακές ανασκαφές. Σε μια από τις επισκέψεις του αυτές συνοδευόταν από τον τοπογράφο Λαγοδήμο και από τον ερασιτέχνη αρχαιολόγο και ιστοριοδίφη Κώστα Μουσελίμη, δάσκαλο από τη Θεσπρωτία, γνωστό από την ανακάλυψη του Αρχαίου Νεκρομαντείο του Αχέροντα. 

## Παραπομπές


## Πηγές

*Mogens Herman Hansen & Thomas Heine Nielsen (2004). An inventory of archaic and classical poleis. New York: Oxford University Press.

Ε
Κατηγορία:Αρχαία Ήπειρος
Κυμοδοκέα η επιγονάτειος

Η **Κυμοδοκέα η επιγονάτειος**  ***(Cymodocea nodosa)*** είναι θαλάσσιο αγγειόσπερμο της οικογένειας Cymodoceaceae (Πίνακας 1). Η περιοχή γεωγραφικής εξάπλωσής του περιλαμβάνει τη λεκάνη της Μεσογείου, τα Κανάρια νησιά, με νοτιότερο όριο την κάτω Σενεγάλη. Βόρειο όριο εξάπλωσης αποτελεί η εκβολή Σάντο στο Βόρειο Ατλαντικό. Το είδος αυτό μπορεί να εξαπλωθεί σε παράκτια και μεταβατικά ύδατα σε σχετικά μικρά βάθη από 30 έως 40 cm περίπου, μπορεί όμως να αναπτυχθεί και σε μεγαλύτερα βάθη  (50 m), όπως στα Κανάρια νησιά και τη Μεσόγειο θάλασσα.

## Μορφολογικά χαρακτηριστικά
Η *C. nodosa* σύμφωνα με τους  συντίθεται από οριζόντιο ρίζωμα, πλευρικό ρίζωμα με οριζόντια αύξηση (ρίζωμα Α), κατακόρυφο ρίζωμα με μεγάλα μεσογονάτια διαστήματα (ρίζωμα Β), οριζόντιο ρίζωμα που προήρθε από την αλλαγή αύξησης του ριζώματος Β (ρίζωμα C) και 4 τύπους κατακόρυφων ριζωμάτων με μικρά μεσογονάτια διαστήματα (ριζώματα V, VA, VB, VC). Tα φύλλα σχηματίζουν δεσμίδες των 2-4 φύλλων και έχουν ανοιχτό πράσινο έως γκριζοπράσινο χρώμα. Το πλάτος των φύλλων είναι μικρό, ενώ το μήκος τους μπορεί να φτάσει τα 40 cm. Κάθε φύλλο φέρει από 7 έως 9 ηθμαγγειώδεις δεσμίδες και αποτελείται από τον κολεό και το κυρίως μέρος του φύλλου. Η ρίζα έχει διάμετρο 1 mm. Κατά την εγγενή αναπαραγωγή, η C. nodosa απελευθερώνει γαμέτες στην θάλασσα, ενώ επιπλέον, οι σπόροι της μπορούν να παραμείνουν σε λήθαργο μέχρι την επόμενη άνοιξη.

## Οικολογία

Η *C. nodosa* αναπτύσσει λειμώνες, συνήθως μονοειδικούς, ενώ μερικές φορές συνυπάρχει με άλλα θαλάσσια φανερόγαμα, όπως την *Zostera noltii* και την *Posidonia oceanica*. Οι λειμώνες της παρουσιάζουν υψηλή παραγωγικότητα και βιοποικιλότητα και αποτελούν ενδιαιτήματα για πλήθος οργανισμών, όπως το ψάρι *Atherina boyeri* στις ακτές της Ισπανίας. Η οικολογική της σημασία είναι μεγάλη καθώς **1**. Αποτελεί σημαντικό πρωτογενή παραγωγό. **2**. Συμμετέχει στην οξυγόνωση των παράκτιων οικοσυστημάτων μέσω των συστημάτων ριζών – ριζωμάτων και με αυτό τον τρόπο συμβάλλει στην επιβίωση άλλων θαλάσσιων οργανισμών, **3**. Παρέχει θέσεις φωλεοποίησης για υδρόβιους οργανισμούς, όπως ψάρια. Ακόμη κατά την άνοιξη, στα φύλλα της προσκολλώνται επιφυτικοί οργανισμοί, όπως ασβεστοφύκη (Εικόνα 3). **4**. Αποτελεί τροφή για πλήθος χερσαίων και υδρόβιων οργανισμών. 

## Χρήση ως "Βιοδείκτη" Ρύπανσης

Η *C. nodosa* έχει χρησιμοποιηθεί σε επιστημονικές εργασίες ως βιοδείκτης ρύπανσης θαλάσσιων περιβαλλόντων, κυρίως για μέταλλα, καθώς πληροί τις απαραίτητες προϋποθέσεις.

## Παραπομπές


Κατηγορία:Υδρόβια φυτά
Αλέξανδρος Βουρνάζος

Ο **Αλέξανδρος Βουρνάζος** (Αθήνα, 1877 – 3 Μαρτίου 1954) ήταν Έλληνας ακαδημαϊκός και τακτικός καθηγητής της χημείας στο ΕΜΠ.

Αρχικά σπούδασε φαρμακοποιός και στη συνέχεια χημικός. Εκτός από τη γενέτειρά του, φοίτησε σε πανεπιστήμια στη Βιέννη, στο Μόναχο και στο Παρίσι. Δίδαξε Γενική Πειραματική Χημεία και Ανόργανη Χημική Τεχνολογία στη Σχολή Χημικών Μηχανικών του Πολυτεχνείου Αθηνών, από το 1904 ως το 1950. Ήταν επίσης καθηγητής της ΑΣΟΕΕ. 

Το 1932 ανέλαβε πρόεδρος της Ακαδημίας. Μεταξύ άλλων ήταν μέλος του Ανώτατου Υγειονομικού Συμβουλίου του ελληνικού κράτους.

Πορτραίτο του Αλέξανδρου Βουρνάζου κοσμεί την Αίθουσα Συνεδρίων της ΑΣΚΤ και είναι έργο του ζωγράφου Απόστολου Λευκάδιου, το οποίο του ανατέθηκε κατόπιν διαγωνισμού.

Πέθανε από ανακοπή καρδιάς τον Μάρτιο του 1954.

## Εξωτερικοί σύνδεσμοι
* Πανδέκτης

## Βιβλιογραφία
* Αλέξανδρος Βουρνάζος: «Τα της ιδρύσεως του Πολυτεχνείου», *Τεχνικά Χρονικά*, τόμος Η΄ (1939)

## Παραπομπές


Κατηγορία:Έλληνες χημικοί
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Μέλη Εθνικού Μετσόβιου Πολυτεχνείου
Ντάντρα και Ναγκάρ Χαβέλι

thumb|right|250px|Η περιοχή στο χάρτη
Η **Ντάντρα και Ναγκάρ Χαβέλι** είναι πρώην ομοσπονδιακό έδαφος στη δυτική Ινδία. Η Ναγκάρ Χαβέλι βρίσκεται μεταξύ των ομόσπονδων πολιτειών Μαχαράστρα και Γκουτζαράτ, με τη Ντάντρα να αποτελεί περίκλειστο και αποσπασμένο έδαφος, ευρισκόμενη λίγα χιλιόμετρα βόρεια της Ναγκάρ Χαβέλι, στη Γκουτζαράτ. Πρωτεύουσα της "Ντάντρα και Ναγκάρ Χαβέλι" είναι η πόλη Σιλβάσσα. Η περιοχή βρίσκεται δέκα με τριάντα χιλιόμετρα από την πόλη Νταμάν, στον ανάρρου του ποταμού Νταμάν Γκάνγκα.

Η "Ντάντρα και Ναγκάρ Χαβέλι" βρίσκεται στη λεκάνη απορροής του ποταμού Νταμάν Γκάνγκα, που ρέει μέσω της περιοχής. Οι πόλεις Ντάντρα και Σιλβάσσα βρίσκονται στη βόρεια πλευρά του ποταμού. Η οροσειρά των Δυτικών Γκατς βρίσκεται στα ανατολικά, και οι λόφοι της οροσειράς καλύπτουν το ανατολικό τμήμα της περιοχής. Η περιοχή δεν έχει πρόσβαση στη θάλασσα, παρόλο που η ακτή της Αραβικής Θάλασσας βρίσκεται μόλις λίγο δυτικότερα, στη Γκουτζαράτ.

Οι κύριες γλώσσες που μιλιούνται στην περιοχή είναι οι Γκουτζαράτι, Χίντι και Μαράτι.

Μετά τη συνένωσή του με το Νταμάν και Ντιού τον Ιανουάριο του 2020 αποτελεί πλέον το ομοσπονδιακό έδαφος του Ντάντρα και Ναγκάρ Χαβέλι και Νταμάν και Ντιού.

## Παραπομπές

Κατηγορία:Γεωγραφία της Ινδίας
Κατηγορία:Πρώην πορτογαλικές αποικίες
Κατηγορία:Πρώην αποικίες στην Ασία
Ενρίκο Λέτα

-->
}}
Ο **Ενρίκο Λέτα** (ιταλ.*Enrico Letta*, 20 Αυγούστου 1966) είναι 
Ιταλός πολιτικός, ο οποίος υπηρέτησε ως πρωθυπουργός της χώρας από τις 24 Απριλίου 2013 έως τις 14 Φεβρουαρίου 2014, καθώς και αναπληρωτής γραμματέας του ιταλικού Δημοκρατικού Κόμματος.

## Βιογραφία
Ο Ενρίκο Λέτα γεννήθηκε στις 20 Αυγούστου 1966 στην Πίζα, όπου και σπούδασε στο Πανεπιστήμιο της Πίζας και στη Σχολή Προηγμένων Σπουδών Σαντ'Άννα. Είναι ανηψιός του Τζιάνι Λέτα, ενός από τους κοντινότερους συνεργάτες του Σίλβιο Μπερλουσκόνι.

Ως μέλος της νεολαίας της Χριστιανικής Δημοκρατίας, ο Λέτα χρημάτισε πρόεδρος της Νεολαίας του Ευρωπαϊκού Λαϊκού Κόμματος από το 1991 μέχρι το 1995. Έχοντας γίνει μέλος του Ιταλικού Λαϊκού Κόμματος το 1994, ο Λέτα έγινε αναπληρωτής γραμματέας του κόμματος και, στα 32 του, διορίστηκε στη θέση του υπουργού Ευρωπαϊκών Υποθέσεων στην κυβέρνηση του Μάσιμο ντ' Αλέμα. Εξελέγη για πρώτη φορά στην Βουλή των Αντιπροσώπων στις εκλογές του 2001 συμμετέχοντας στα ψηφοδέλτια του κόμματος Η Δημοκρατία είναι Ελευθερία - Η Μαργαρίτα. 

Μεταξύ του 2004 και του 2006, ο Ενρίκο Λέτα διετέλεσε ευρωβουλευτής, συμμετέχοντας στην πολιτική ομάδα της Συμμαχίας Φιλελευθέρων και Δημοκρατών για την Ευρώπη και στην Επιτροπή Οικονομικών και Νομισματικών Υποθέσεων. Αποχώρησε από το Ευρωπαϊκό Κοινοβούλιο το 2006 έτσι ώστε να γίνει Γραμματέας του Υπουργικού Συμβουλίου στην κυβέρνηση του Ρομάνο Πρόντι.

Ήταν ιδρυτικό μέλος του Δημοκρατικού Κόμματος και, στις εκλογές για την ηγεσία του κόμματος το 2007, ήρθε τρίτος συγκεντρώνοντας το 11% των ψήφων. Από το 2009 ήταν αναπληρωτής γραμματέας του κόμματος υπό την ηγεσία του Πιερ Λουίτζι Μπερσάνι. 

Από τις 24 Απριλίου 2013, ο Ενρίκο Λέτα είναι πρωθυπουργός της χώρας διαδεχόμενος τον Μάριο Μόντι ύστερα από το πολιτικό αδιέξοδο που σχηματίστηκε μετά τις εκλογές του 2013.

Η κυβέρνηση συνεργασίας Κεντροαριστεράς - Κεντροδεξιάς - Κέντρου που σχηματίστηκε έλαβε ψήφο εμπιστοσύνης από τη Βουλή με 427 ψήφους υπέρ και 167 κατά.

Αν και η κυβέρνηση Λέτα κατάφερε να παραμείνει σταθερή αντιμετωπίζοντας την κρίση που προκλήθηκε από τις δικαστικές υποθέσεις του Σίλβιο Μπερλουσκόνι, ο Ενρίκο Λέτα ανακοίνωσε στις 13 Φεβρουαρίου του 2014 την πρόθεσή του να παραιτηθεί από τη θέση του πρωθυπουργού ύστερα από την πρόταση του νέου γραμματέα του Δημοκρατικού Κόμματος Ματέο Ρέντσι, για το σχηματισμό νέας κυβέρνησης με τετραετή θητεία. Την επομένη, 14 Φεβρουαρίου 2014, υπέβαλε και επίσημα την παραίτησή του και των μελών της κυβέρνησής του στη διάθεση του Προέδρου Ναπολιτάνο.

## Παραπομπές


Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί
Κατηγορία:Ιταλοί πολιτικοί του 20ού αιώνα
Κατηγορία:Ιταλοί πολιτικοί του 21ου αιώνα
Βίβιαν Κάμπελ

Ο **Βίβιαν Κάμπελ** (*αγγλ. Vivian Patrick Campbell*) είναι Βορειοιρλανδός κιθαρίστας, γνωστός για τη συμμετοχή του στα συγκροτήματα των Dio, Def Leppard και τους αναδημιουργημένους Thin Lizzy.

## Βιογραφία
Ο Κάμπελ γεννήθηκε στις 25 Αυγούστου 1962 στο Μπέλφαστ της Βόρειας Ιρλανδίας και μαθήτευσε στο καθολικό σχολείο του Ράθμορ.

Σε ηλικία δώδεκα ετών ξεκίνησε να παίζει κιθάρα και στα δεκαπέντε του εντάχθηκε στο συγκρότημα των Sweet Savage, ηχογραφώντας δύο σινγκλ, το "*Take No Prisoners / Killing Time*" και μία διασκευή στο "*Whiskey in the Jar*" των Thin Lizzy. Το τραγούδι "*Killing Time*" διασκευάστηκε το 1991 από τους Metallica και κυκλοφόρησε στη δεύτερη πλευρά του σινγκλ "*The Unforgiven*" από το δίσκο "*[[Metallica (Black Album)|Black Album]]*".

To 1983, ο Κάμπελ αποχώρησε από τους Sweet Savage για να ενταχθεί στο νεοσύστατο συγκρότημα του πρώην τραγουδιστή των Rainbow, Ρόνι Τζέιμς Ντίο. Με τους Dio ηχογράφησε το πλατινένιο άλμπουμ "*[[Holy Diver]]*" το 1983 και περιόδευσε μαζί τους σε όλο τον κόσμο. Ακολούθησαν οι δίσκοι "*[[The Last in Line]]*" (1984), "*[[Sacred Heart]]*" (1985) και το ζωντανά ηχογραφημένο "*[[Intermission (άλμπουμ)|Intermission]]*" το 1986.

Ο Κάμπελ αποχώρησε από τους Dio λόγω διαφορών που είχε με τον Ντίο πάνω στην αλλαγή του μουσικού ύφους του συγκροτήματος και εντάχθηκε στους Whitesnake αντικαθιστώντας τον Τζον Σάικς. Μαζί τους περιόδευσε σε όλο τον κόσμο για την προώθηση του δίσκου "*1987*" αλλά μετά το πέρας της περιοδείας, απολύθηκε.

Το 1992 έγινε μέλος των Def Leppard αντικαθιστώντας τον αποθανόντα Στηβ Κλαρκ. Μαζί τους ηχογράφησε τα άλμπουμ "*Slang*" (1996), "*Euphoria*" (1999), "*X*" (2002), "*Yeah!*" (2006), "*Songs from the Sparkle Lounge*" (2008) και το ζωντανά ηχογραφημένο "*Mirrorball: Live & More*" (2011).

To 2005, κυκλοφόρησε το προσωπικό του άλμπουμ "*Two Sides of If*" και το Μάιο του 2011 επανήλθε με το τραγούδι "*Seems So Real*".

Στα τέλη του 2009, έγινε μέλος των Thin Lizzy και μέσα στο 2010 περιόδευσαν σε όλο τον κόσμο.

## Δισκογραφία

## Παραπομπές


## Πηγές

* Vivian Campbell - All Music Guide
* Vivian Campbell's Page - Def Leppard - Tripod
* Vivian Campbell Biography - Full in Bloom Music 
* Vivian Campbell - Encyclopaedia Metallum: The Metal Archives

Κατηγορία:Κιθαρίστες
Κατηγορία:Ροκ μουσικοί
Κατηγορία:Μέλη των Dio (συγκρότημα)
Βαρδάρης (άνεμος)

μικρογραφία|ΒΑΡΔΑΡΗΣ ΑΝΕΜΟΣ
Ο **Βαρδάρης** ή **Αξιώτης**, είναι ισχυρός βορειοδυτικός άνεμος που φυσά κατά μήκος της κοιλάδας του Αξιού ποταμού και επηρεάζει κυρίως τις περιοχές εκατέρωθεν αυτού. Ο άνεμος προκαλείται όταν δημιουργούνται οι κατάλληλες κλιματολογικές συνθήκες στην περιοχή με ατμοσφαιρική πίεση υψηλότερη στη νότια Βαλκανική από την περιοχή του Αιγαίου. Μπορεί να συγκριθεί με τον μαΐστρο ως προς την κατεύθυνση. Ο Βαρδάρης καταλήγει στο Θερμαϊκό, όπου και εξασθενεί.

Είναι ξηρός και ψυχρός άνεμος με μεγάλες ταχύτητες και φυσά αρκετές ημέρες του χρόνου, ιδιαίτερα τον χειμώνα. Οι απότομες αλλαγές στην θερμοκρασία του εδάφους μπορεί να είναι και ακραίες, όπως στις 12 με 13 Ιανουαρίου 2003, όταν η μέγιστη θερμοκρασία έπεσε από τους 19 στους 2 βαθμούς Κελσίου και οι δυνατοί άνεμοι κατέγραψαν αρκετές μέγιστες ριπές.

## Πηγές
* Wind of the World: Vardar (Vardarac), Ιστοσ. WeatherOnline, Ανακτήθηκε 24 Απριλίου 2013.
* Μαριάνα Ε. Παπαδάκη, Θεσσαλονίκη: Βαρδάρης και Χορτιάτης «χρωματίζουν» το κλίμα , Εφημ. Μακεδονία, 13 Ιανουαρίου 2013, Ανακτήθηκε 24 Απριλίου 2013.

Κατηγορία:Άνεμοι
Κατηγορία:Κλίμα στην Ελλάδα
Κατηγορία:Κλίμα στη Βόρεια Μακεδονία
Δημόσια Θέματα (πολιτικό κόμμα)

Τα **Δημόσια Θέματα** (τσεχ. *Věci veřejné*) ήταν τσεχικό συντηρητικό φιλελεύθερο πολιτικό κόμμα. Το κόμμα προάγει τη διαφάνεια στην κοινωνία και τάσσεται κατά της πολιτικής διαφθοράς. Κατείχε 12 από τις συνολικά 200 έδρες της Βουλής των Αντιπροσώπων της Τσεχικής Δημοκρατίας μέχρι τις εκλογές του 2013, στις οποίες δεν συμμετείχε, γεγονός που οδήγησε σε ρήξη στο εσωτερικό του κόμματος και τελικά διαλύθηκε το 2015.

Πέρα από την αντίθεσή του στην πολιτική διαφθορά, το κόμμα ήταν οικονομικά συντηρητικό. Διέθετε ορισμένες δεξιές λαϊκίστικες απόψεις χωρίς, όμως, να τάσσεται κατά των μεταναστών, ενώ ένα τμήμα των μελών του ήταν πιο κοντά προς την κεντροαριστερά. Το κόμμα ήταν επίσης υπέρ της άμεσης δημοκρατίας, καθώς διοργανώνει διαδικτυακά δημοψηφίσματα, ενώ τάσσεται υπέρ της Ευρωπαϊκής Ένωσης.

## Παραπομπές


Κατηγορία:Τσέχικα πολιτικά κόμματα
Κατηγορία:Φιλελεύθερα-Συντηρητικά κόμματα
Παναγιώτης Σπυρόπουλος (ποδοσφαιριστής)

Ο **Παναγιώτης Σπυρόπουλος** (Αθήνα, 21 Αυγούστου 1992) είναι Έλληνας ποδοσφαιριστής, ο οποίος αγωνίζεται ως δεξιός ακραίος αμυντικός για την Α.Ε. Μυκόνου.

Ξεκίνησε την καριέρα του στην Δ' εθνική με τον Αήττητο Σπάτων, από εκεί, ο Πανιώνιος τον πήρε τον Ιούλιο του 2010 και τον ενέταξε στην ομάδα Κ-20 του συλλόγου. Το 2011 εντάχθηκε στη Νίκη Βόλου, ομάδα της Γ' Εθνικής, δανεικός από τον Πανιώνιο.

Στις 27 Αυγούστου 2012 πραγματοποίησε το ντεμπούτο του στην Α' κατηγορία στον νικητήριο αγώνα ενάντια στον Άρη για την πρώτη αγωνιστική του πρωταθλήματος, ένας αγώνας που και οι δύο ομάδες χρησιμοποίησαν μόνο Έλληνες παίκτες στις βασικές τους ενδεκάδες για πρώτη φορά σε αγώνα Α' Εθνικής από το 1990.

Στις 4 Ιανουαρίου 2013, ο Παναθηναϊκός ανακοίνωσε την υπογραφή του Σπυρόπουλου σε τετραετές συμβόλαιο με ημερομηνία έναρξης τις 4 Ιουλίου 2013, τελικά όμως, στις 31 Ιανουαρίου 2013, εντάχθηκε στον Παναθηναϊκό, μιας και δεν υπολογιζόταν από τον Πανιώνιο. Στις 2 Σεπτεμβρίου 2015 ανακοινώθηκε η λύση της συνεργασίας του με τον Παναθηναϊκό.

Στις 10 Σεπτεμβρίου 2015 έγινε γνωστή η συμφωνία του με την Καλλονή, ενώ το καλοκαίρι του 2016 συμφώνησε με τη Λαμία.

## Παραπομπές


## Εξωτερικοί Σύνδεσμοι

*Προφίλ στο soccerway.com
*Προφίλ στο transfermarkt.de
*Προφίλ στο epae.org 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές ΠΑΣ Λαμίας
Σαϊέν (Ουαϊόμινγκ)

Το **Σαϊέν**, **Τσεγιέν** ή **Σεγιέν** (, προφέρεται ʃaɪˈæn/ Σάι-αν ή ʃaɪˈɛn/ Σάι-εν, στα αραπάχο: Hítesííno'óowú', Χιτεσιινο'οογού') είναι πρωτεύουσα και μεγαλύτερη πόλη της αμερικανικής πολιτείας Ουαϊόμινγκ και έδρα της κομητείας Λαραμί. Ο πληθυσμός της πόλης του Σαϊέν ανέρχεται στους 65.035 κατοίκους (εκτιμήσεις 2021) ενώ η μητροπολιτική περιοχή του Σαϊέν (περιλαμβάνει ολόκληρη την κομητεία Λαραμί) αριθμεί 100.770 κατοίκους (2021).

Η πόλη, βρίσκεται στο βόρειο άκρο μιας περιοχής με μεγάλη αστική ανάπτυξη, τον αστικό διάδρομο Φροντ Ρέιντς (Front Range Urban Corridor). Βρίσκεται στη συμβολή των ποταμών Κρόου και Ντράι Κρηκ, στο νοτιοανατολικό άκρο της πολιτείας. Η πόλη πήρε το όνομά της από τη φυλή Τσεγιέν.
## Ιστορία
Στην περιοχή πριν ιδρυθεί η πόλη ζούσαν οι Αλγκονκίνοι. Η πόλη ιδρύθηκε το 1867 από τον στρατηγό και μηχανικό Γκρένβιλ Ντότζερ, ο οποίος αναζητούσε μια δίοδο για τον σιδηρόδρομο της Union Pacific Railroad στα βουνά Λαμαρί και ίδρυσε ένα τερματικό. Ο Ντότζερ έδωσε στην πόλη το σημερινό της όνομα. Η πόλη τότε ανήκε στη δικαιοδοσία του Εδάφους της Ντακότα. Μέχρι τα τέλη του 1867, όταν έφτασε το πρώτο τρένο, η πόλη αριθμούσε 4.000 κατοίκους, ενώ η πόλη ανάπτυχθηκε ακόμη περισσότερο όταν ανακαλύφθηκε χρυσός στους Μαύρους Λόφους. 

Το 1869, επιλέχθηκε ως η πρωτεύουσα του νεοσύστατου Εδάφους του Ουαϊόμινγκ και το 1890 πρωτεύουσα της πολιτείας. Η πόλη αναπτύχθηκε αρχικά παράλληλα με τις σιδηροδρομικές γραμμές και έτσι οι δρόμοι του ήταν διαγώνιοι με τα σημεία του ορίζοντα, κάτι που στη συνέχεια άλλαξε, όταν η πόλη επεκτάθηκε.
## Οικονομία
Ο σημαντικότερος εργοδότης σήμερα στην πόλη σήμερα είναι η πολιτειακή κυβέρνηση και η Αεροπορική Βάση Γουόρεν. Άλλες σημαντικές πηγές εισοδήματος είναι η γεωργία, η εκτροφή αγελάδων και προβάτων και ο σιδηρόδρομος.

## Τέχνες και Πολιτισμός
Κάθε τελευταίο δεκαήμερο του Ιουλίου διεξάγεται στην πόλη ένα φεστιβάλ ροντέο, το μεγαλύτερο σε εξωτερικό χώρο στις ΗΠΑ. Στο πρόγραμμα του φεστιβάλ περιλαμβάνονται ιππασία ταύρου, αγώνες βαρελιών και πολλά άλλα.

## Αξισημείωτοι κάτοικοι

* Μπράιαντ Μπάτλερ Μπρουκς (1861- 1944), έβδομος κυβερνήτης του Ουαϊόμινγκ 
* Χαρριέτ Ελίζαμπεθ Μπερντ (1926-2015), η πρώτη αφροαμερικανίδα που υπηρέτησε στο νομοθετικό σώμα του Ουαϊόμινγκ
* Μπιλ Γκάρνας (1921- 2002 ), παίκτης του NFL 

## Παραπομπές


## Εξωτερικοί σύνδεσμοι

* 

Κατηγορία:Πόλεις του Ουαϊόμινγκ
Κατηγορία:Έδρες κομητειών του Ουαϊόμινγκ
Τηλεσκόπιο (αποσαφήνιση)

Ο όρος **τηλεσκόπιο** μπορεί να αναφέρεται:

* στο όργανο παρατήρησης Τηλεσκόπιο
* στον αστερισμό Τηλεσκόπιον
* στον οικισμό της Γρενάδας Τηλεσκόπιο (Γρενάδα)
Ωοειδές

thumb|στερεά από περιστροφή έλλειψης
Ως ωοειδές χαρακτηρίζεται το ελλειψοειδές στερεό πού που έχει το χαρακτηρηστικό σχήμα ενός αυγού και είναι το τρισδιάστατο αντίστοιχο ενός οβάλ.

## Αλγεβρική μορφή

**Τα ελλειψοειδή στο [[παραμετρικό σύστημα συντεταγμένων]]**

X(u,v)= a*cos(u)*cos(v)                       
Y(u,v)=a*sin(u)*cos(v)   
Z(u,v)= b.sin(v)  



0≤u≤(2π)                   
0≤v≤(π) 

 a,b    οι ημιάξονες  


## Παραπομπές

Κατηγορία:Καμπύλες
Κατηγορία:Στερεομετρία
Γκρας

Το **Γκρας** () είναι η τέταρτη σε πληθυσμό πόλη της περιφέρειας *Αλπ μαριτίμ* (Alpes Maritimes), της Γαλλικής Ριβιέρα, στη νότια Γαλλία. Οι κάτοικοι του Γκρας ονομάζονται *Γκρασουά* (). Η πόλη βρίσκεται 12 χλμ. βόρεια των Καννών. Είναι παγκοσμίως φημισμένη ως η πρωτεύουσα των αρωμάτων, μιας και τα αρωματοποιία της υπάρχουν από τον 17ο αιώνα.

## Παραπομπές


## Εξωτερικοί σύνδεσμοι

Κατηγορία:Πόλεις της Προβηγκίας-Άλπεων-Κυανής Ακτής
Αυτοκράτορες Γιαν και Χουάνγκ

Τα  **αγάλματα των Αυτοκρατόρων Γιαν και Χουανγκ** είναι τα πέμπτα ψηλότερα αγάλματα του κόσμου με ύψος 106 μέτρων. Απεικονίζουν δύο από τους πρώτους αυτοκράτορες της Κίνας. Τον Γιαν Ντι και τον Χουάνγκ Ντι. Η κατασκευή τους κράτησε 20 χρόνια και ολοκληρώθηκε το 2007. Βρίσκονται στην Τσεντσόου την πρωτεύουσα της επαρχίας Χενάν. Οι τουρίστες που έρχονται για να επισκεφτούν τα αγάλματα είναι μια από τις κύριες πηγές εισοδήματος για την περιοχή.

## Παραπομπές


Κατηγορία:Αγάλματα
Κατηγορία:Κτίρια και κατασκευές στην Κίνα
Η γυναίκα του Διστόμου

thumb|Η Μαρία Παντίσκα θρηνεί τέσσερις μήνες μετά την σφαγή.|290x290εσ
Με τον τίτλο «***Η γυναίκα του Διστόμου***» αναφέρεται φωτογραφία στην οποία απεικονίζεται μια γυναίκα, η Μαρία Παντίσκα, να θρηνεί με σταυρωμένα χέρια, φορώντας μαύρη μαντίλα τέσσερις μήνες μετά την Σφαγή του Διστόμου. Η φωτογραφία είναι έργο του Ντμίτρι Κέσελ, ανταποκριτή του αμερικανικού περιοδικού *[[Life]]*, την οποία τράβηξε την 1η Νοεμβρίου του 1944 και το περιοδικό την δημοσίευσε στις 27 Νοεμβρίου του 1944 σε άρθρο του για τις θηριωδίες των Ναζιστών στην Ελλάδα, με τίτλο «What the Germans did to Greece» (). Η φωτογραφία στο άρθρο έχει λεζάντα «Maria Padiska still weeps, four months after the Germans killed her mother in massacre at the Greek town of Distomo» ().

Η Μαρία Παντίσκα απεβίωσε το 2009.

## Πηγές
* 
* 

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Κατηγορία:Ιστορία της Βοιωτίας
Κατηγορία:Life (περιοδικό)
Κατηγορία:Φωτογραφία στην Ελλάδα
Λουκής Λάρας

[μικρογραφία|Διαφήμιση του Λουκή Λάρα  με εικονογραφήσεις του [Θεόδωρος Ράλλης|Θεόδωρου Ράλλη]]
Ο ***Λουκής Λάρας*** είναι μυθιστόρημα  του Δημήτριου Βικέλα, όπου κυριαρχούν οι χαμηλοί τόνοι, η καλοσύνη, η συναισθηματική ευγένεια, η ήρεμη εγκαρτέρηση, η ανθρωπιά. Aντικατοπτρίζεται έτσι, ο ίδιος ο *Λουκής Λάρας*, ως κατεξοχήν "αντιηρωική" μορφή των χρόνων του αγώνα, μακριά από την ατμόσφαιρα των πατριωτικών εξάρσεων και των ηρωικών υμνολογιών, καινοτομώντας και ανοίγοντας στην ελληνική πεζογραφία τον δρόμο που θα οδηγούσε στην ηθογραφία.

Το έργο εκδόθηκε αυτοτελώς τον Ιούνιο του 1879, ενώ είχε προηγηθεί η δημοσίευσή του σε συνέχειες στην Εστία στις αρχές του ίδιου έτους. Έως το θάνατο του συγγραφέα (1908) κυκλοφόρησαν άλλες τέσσερις εκδόσεις (1881, 1891, 1892, και 1904)  με γλωσσικές αλλαγές που βασικά αποσκοπούσαν στην απλοποίηση της γλώσσας.

Σε ολόκληρο το αφηγηματικό έργο του Βικέλα, γίνεται φανερό πως η φαντασία του λειτουργεί αναπλαστικά, βασιζόμενη πάντα, όπως ομολογεί και ο ίδιος, σε εξωτερικές αφορμές έμπνευσης. Στην περίπτωση του *Λουκή Λάρα* όχι απλώς την αφορμή αλλά και ολόκληρη την αφηγηματική βάση και το πλαίσιο έδωσε το χειρόγραφο του Λουκά Ζίφου ή Τζίφου, τη συγγραφή του οποίου προκάλεσε ο ίδιος ο Βικέλας παροτρύνοντας τον να γράψει όσα του αφηγείτο προφορικώς.
## Παραπομπές

## Εξωτερικοί σύνδεσμοι
*Λουκής Λάρας (ολόκληρο το κείμενο)
* 

Κατηγορία:Ελληνικά μυθιστορήματα
Κατηγορία:Μυθιστορήματα του 1879
Γιενς Γιόχανσον

Ο **Γιενς Γιόχανσον** (*αγγλ. Jens Ola Johansson*) είναι Σουηδός κιμπορντίστας και πιανίστας γνωστός για τη συμμετοχή του στα συγκροτήματα του Yngwie Malmsteen και των Stratovarius.

## Βιογραφία
Ο Γιενς Γιόχανσον γεννήθηκε στη Στοκχόλμη της Σουηδίας στις 2 Νοεμβρίου 1963 και πατέρας του είναι ο πιανίστας της τζαζ μουσικής, Γιαν Γιόχανσον.

Στις αρχές της δεκαετίας του '80 έπαιζε με το τζαζ συγκρότημα Slam, όταν του ζητήθηκε να γίνει μέλος των Silver Mountain στους οποίους έπαιζε τύμπανα ο αδελφός του, Άντερς Γιόχανσον. Μαζί τους ηχογράφησε το δίσκο "*Shakin' Brains*". Την επόμενη χρονιά, έγινε μέλος του συγκροτήματος του Yngwie Malmsteen ηχογραφώντας μαζί του τους δίσκους "*Rising Force*" (1984), "*Marching Out*" (1985), "*Trilogy*" (1986), "*Odyssey*" (1988) και "*Trial By Fire*" (1989).

Το 1989, εντάχθηκε στους Dio ηχογραφώντας μαζί τους το δίσκο "*[[Lock Up the Wolves]]*". Το 1992, συνεργάστηκε με τον πρώην ντράμερ των Cream, Τζίντζερ Μπέηκερ για το δίσκο του "*Unseen Rain*" και την επόμενη χρονιά δημιούργησε μαζί με τον αδελφό του το progressive συγκρότημα The Johansson Brothers, κυκλοφορώντας το ομώνυμο άλμπουμ τους το 1994. Τρία χρόνια αργότερα ακολούθησε το δεύτερο άλμπουμ τους, με τίτλο "*Sonic Winter*" και με τον Yngwie Malmsteen στην κιθάρα, ενώ το 1999 κυκλοφόρησαν τον τελευταίο δίσκο της συνεργασίας τους με τίτλο "*The Last Viking*".

Το 1995, είχε ενταχθεί στους Stratovarius των οποίων συνεχίζει να είναι μέλος μέχρι σήμερα. Μαζί, έχουν κυκλοφορήσει τους δίσκους "*Episode*" (1996), "*Visions*" (1997), "*Destiny*" (1998), "*Infinite*" (2000), "*Elements, Pt. 1*" (2003), "*Elements, Pt. 2*" (2003), "*Stratovarius*" (2005), "*Polaris*" (2009), "*Elysium*" (2011) και "*Nemesis*" (2013).

Στης αρχές της νέας χιλιετίας, δημιούργησε τη δισκογραφική εταιρεία "Heptagon Records", κυκλοφορώντας ηχογραφήσεις του πατέρα του Γιαν Γιόχανσον, δικές του ηχογραφήσεις, του Μάγκνους Ρόσεν, του Μπένι Γιάνσον, κ.α..

Το 2015, έγινε μέλος της σύνθεσης που αναβίωσε τους Rainbow μετά από δεκαοκτώ χρόνια.

## Δισκογραφία

## Παραπομπές


## Πηγές
* Jens Johansson Home Page
* Allmusic
* Spirit of Metal

## Εξωτερικοί σύνδεσμοι

* Επίσημη ιστοσελίδα της Heptagon Records

Κατηγορία:Σουηδοί συνθέτες
Κατηγορία:Σουηδοί πιανίστες
Κατηγορία:Ροκ μουσικοί
Κατηγορία:Μέλη των Dio (συγκρότημα)
Δημοτικό Στάδιο Κομοτηνής

Το **Δημοτικό Στάδιο Κομοτηνής** είναιποδοσφαιρικό γήπεδο στην πόλη της Κομοτηνής και αποτελεί την έδρα της ομάδας του Πανθρακικού.

## Ιστορία
Το γήπεδο κατασκευάστηκε μεταξύ 1922 και 1923 από τον ελληνικό στρατό, έπειτα από την απελευθέρωση της πόλης και της Θράκης από την Οθωμανική Αυτοκρατορία. 

Η βόρεια εξέδρα κατασκευάστηκε στη δεκαετία του ’50, ενώ η μικρότερη εξέδρα στη νότια πλευρά χτίστηκε στη δεκαετία του ’70. Το 2005 τοποθετήθηκε στέγαστρο πάνω από την βόρεια εξέδρα και προστέθηκαν σε αυτήν και πλαστικά καθίσματα. Το 2006 ολοκληρώθηκε η ανασυγκρότηση της βόρειας εξέδρας, αναμορφώθηκαν τα αποδυτήρια, η αίθουσα τύπου και τα δημοσιογραφικά θεωρεία, ενώ επίσης κατασκευάστηκε ένα μικρό σκέπαστρο στην κύρια εξέδρα. Το 2008 κατασκευάστηκε η δυτική μεταλλική εξέδρα, ενώ τοποθετήθηκαν επίσης και προβολείς. Το 2009 κτίστηκε η ανατολική εξέδρα, τοποθετήθηκε νέος φυσικός χλοοτάπητας, κατασκευάστηκαν νέα δημοσιογραφικά θεωρεία στην νότια εξέδρα, καθώς και VIP σουίτες στη βόρεια. Έπειτα τις ανακαινίσεις που έλαβαν χώρα την διετία 2008-2009, η χωρητικότητα αυξήθηκε από 3.000 στις 6.700 θέσεις.

## Παραπομπές


## Πηγές
*  Το γήπεδο στην επίσημη ιστοσελίδα του Πανθρακικού
* Πληροφορίες για το γήπεδο στον ιστότοπο stadia.gr

Κομοτηνης Δημοτικο Σταδιο
Κομοτηνης Δημοτικο Σταδιο
Κατηγορία:Κομοτηνή
Κατηγορία:Α.Π.Σ. Πανθρακικός
Αλογόμυγα

Κοινή ονομασία εντόμων του γένους Hippobosca, που ανήκει στην τάξη Δίπτερα και την υποτάξη Κυκλόρραφα. Είναι εξωπαράσιτο των μεγάλων οπληφόρων ζώων, (αλόγου, βοδιού) και αναπαράγεται με ζωοτοκία όπως και η μύγα τσε-τσε.

Κατηγορία:Δίπτερα
Γαβιάλης

Ο **γαβιάλης** (Gavialis gangeticus) είναι ερπετό της οικογένειας των Γαβιαλιδών και της τάξης των Κροκοδειλίων, ο οποίος ζει στην Ινδική χερσόνησο. Ονομάζεται επίσης  **ιχθυοφάγος [[κροκόδειλος]]** και **ψαροφάγος [[κροκόδειλος]]**.

Ο γαβιάλης είναι ένα από τα τρία Κροκοδείλια που ζουν στην Ινδία, μαζί με τον κροκόδειλο του βούρκου και τον θαλάσσιο κροκόδειλο. Πρόκειται για ένα  από τα μεγαλύτερα είδη κροκοδειλίων του πλανήτη και σίγουρα το αρχαιότερο είδος που υπάρχει αφού μετράει στον πλανήτη μας 170 εκατομμύρια έτη ύπαρξης.

## Χαρακτηριστικά

Ο γαβιάλης χαρακτηρίζεται από τα πολύ μεγάλα, λεπτά σαγόνια του, τα οποία θεωρούνται ως προσαρμογή σε μια κατά κύριο λόγο πλούσια σε ψάρια διατροφή. Οι αρσενικοί φτάνουν σε μήκος τα 6 μ. και μέσο βάρος τα 160 κ., περίπου.

Κατηγορία:Κροκοδείλια
Κατηγορία:Πτωματοφάγα ζώα
Αξιώτης (αποσαφήνιση)

Με την ονομασία **Αξιώτης** μπορεί να αναφέρονται:

## Πρόσωπα
* Άγγελος Αξιώτης, Έλληνας στιχουργός.
* Αλέξανδρος Αξιώτης, Έλληνας πολιτικός και έκτακτος επίτροπος Αχαΐας.
* Γεώργιος Αξιώτης (1875-1924), Έλληνας συνθέτης, πιανίστας και κριτικός της μουσικής.
* Διαμαντής Αξιώτης (γενν. 1942), Έλληνας ποιητής και πεζογράφος.
* Κύριλλος Αξιώτης (1908-1991), Έλληνας ιεράρχης, μητροπολίτης Χαλδίας, Χεροιάνων και Κερασούντος.
* Παναγιώτης Αξιώτης (1840-1918), Έλληνας συγγραφέας.
* Στρατής Αξιώτης (1907-1994), Έλληνας θαλασσογράφος και αγιογράφος.

## Διάφορα
* Αξιώτης (άνεμος) ή *Βαρδάρης*, άνεμος της Βαλκανικής χερσονήσου.
* *Αξιώτης*, μία από τις ονομασίες των κατοίκων της νήσου Νάξος.
Πιερ Αντουάν Βερόν

thumb|Πριν από τις παρατηρήσεις του Βερόν το εύρος του Ειρηνικού Ωκεανού ήταν άγνωστο.

Ο **Πιερ Αντουάν Βερόν** (*Pierre-Antoine Véron*, 1736–1770) ήταν Γάλλος αστρονόμος και μαθηματικός. Υπήρξε μαθητής του αστρονόμου και συγγραφέα Ζερόμ Λαλάντ. Ο Βερόν είναι περισσότερο γνωστός για την αστρονομική μέτρηση του μεγέθους του Ειρηνικού Ωκεανού. Μαζί με τον Φιλιμπέρ Κομερσόν, ο Βερόν ήταν ένας από τους επιστήμονες που συνόδευσαν τον Λουί Αντουάν ντε Μπουγκαινβίλ στο εξερευνητικό ταξίδι του.

## Η εξερεύνηση του Ειρηνικού Ωκεανού
Ο Βερόν ήταν ο αστρονόμος πάνω στα πλοία του Μπουγκαινβίλ (*La Boudeuse* και *L'Étoile*) κατά τη διάρκεια του περίπλου της Γης το 1766–1769, αλλά είχε συμμετάσχει και σε άλλες ναυτικές αποστολές προηγουμένως. Με τη βοήθεια μιας εκλείψεως Ηλίου και των νέων τεχνικών μέσων που είχε στη διάθεσή του, ο Βερόν μπόρεσε να προσδιορίσει το γεωγραφικό μήκος κοντά στο Πορ Πραλέν, στο νότιο μέρος του νησιού Νέα Ιρλανδία, στις 13 Ιουλίου 1768. Σε συνδυασμό έτσι με μία προηγούμενη μέτρηση του μήκους στο Πορθμό του Μαγγελάνου, ο Βερόν κατόρθωσε να υπολογίσει το εύρος του Ειρηνικού Ωκεανού με ακρίβεια για πρώτη φορά στην Ιστορία.

Ο Πιερ Αντουάν Βερόν πέθανε από κάποια τροπική ασθένεια στο Τιμόρ. Προς τιμή του ονομάσθηκε η Οροσειρά Βερόν, μία από τις μικρές οροσειρές της Νέας Ιρλανδίας, που όμως στο λατινικό αλφάβητο καθιερώθηκε παραδόξως να γράφεται με δύο «r» (Verron Range).

* Ο Πιερ Αντουάν Βερόν δεν πρέπει να συγχέεται με τον σημερινό Γάλλο αστρονόμο **Φιλίπ** Βερόν (*Philippe Véron*).

## Σημειώσεις


## Εξωτερικοί σύνδεσμοι
*Οι χάρτες που συντάχθηκαν κατά τα ταξίδια των Bougainville και Cook: μία σύγκριση

Κατηγορία:Γάλλοι αστρονόμοι
Κατηγορία:Γάλλοι εξερευνητές
Κατηγορία:Αστρονόμοι του 18ου αιώνα
Λιβαδόκιρκος

Ο **λιβαδόκιρκος** είναι είδος ημερόβιου αρπακτικού πτηνού, ένα από τα μέλη της ομάδας των κίρκων, που απαντούν και στον ελλαδικό χώρο, Η επιστημονική ονομασία του είδους είναι *Circus pygargus* και δεν περιλαμβάνει υποείδη. 
## Ονοματολογία
Η λατινική λέξη *pygargus* είναι ελληνική: *πύγαργος*
## Πηγές
*Howard and Moore, *Checklist of the Birds of the World*, 2003. 
*Collin Harrison, *Nests, Eggs and Nestlings Of British and European Birds*, Collins, 1988.
*Christopher Perrins, *Birds of Britain and Europe*, Collins 1987. 
*Bertel Bruun, *Birds of Britain and Europe*, Hamlyn 1980.
*Hermann Heinzel, RSR Fitter & John Parslow, Birds of Britain and Europe with North Africa and Middle East, Collins, 1995 
*Πάπυρος Λαρούς-Μπριτάνικα, τόμος 34, λήμμα «Κίρκος»
*Ιωάννη Όντρια, *Πανίδα της Ελλάδας*, τόμος *Πτηνά*.
*Γ. Χανδρινού-Α. Δημητρόπουλου, *Αρπακτικά Πουλιά της Ελλάδας*, εκδόσεις Ευσταθιάδη, Αθήνα, 1982.
*Ντίνου Απαλοδήμου, *Λεξικό των ονομάτων των πουλιών της Ελλάδας*, 1988.
*«Το Κόκκινο Βιβλίο των Απειλουμένων Σπονδυλοζώων της Ελλάδας, Αθήνα 1992»
*Γεωργίου Δ. Μπαμπινιώτη, *Λεξικό της Νέας Ελληνικής Γλώσσας*, Αθήνα 2002
*IUCN Red List: http://www.iucnredlist.org/
* Beatriz Arroyo, Jesús T. García and Vincent Bretagnolle (2002) Conservation of the Montagu's harrier (Circus pygargus) in agricultural areas. Animal Conservation Vol. 5 Issue 4 Page 283 November 2002
*U. N. Glutz v. Blotzheim und K. M. Bauer & E. Bezzel: Handbuch der Vögel Mitteleuropas. Bd. 4., 2. Aufl., AULA-Verlag, Wiesbaden, 1989: S. 384
* M. Hölker: Bestand, Verbreitung und Schutz der Wiesenweihe (Circus pygargus) in Nordrhein-Westfalen 1993 bis 1996. Jahresbericht zum Monitoring Greifvögel und Eulen Europas 9, 1997: S. 107–114
*R. Limiñana, A. Soutullo, V. Urios: Autumn migration of Montagu's Harriers Circus pygargus tracked by satellite telemetry. J. Ornithol. 148, 2007: S. 520
*M. Pandolfi und A. Barocci: Analysis of Montagu’s Harrier Circus pygargus Aerial Display during Courtship, In: In: B.-U. Meyburg, R. D. Chancellor (Hrsg.): Raptor conservation Today. Berlin, London, Paris: S. 187–192.
* Salamolard M., Butet A., Leroux A., Bretagnolle V. (2000) Responses of an avian predator to variations in prey density at a temperate latitude. Ecology (Ecology) ISSN 0012-9658 Abstract: [1]
*Lars Svensson, Peter J. Grant, Killian Mullarney, Dan Zetterström: Der neue Kosmos Vogelführer. Kosmos, Stuttgart; 1999: S. 86. ISBN 3-440-07720-9

## Εξωτερικοί σύνδεσμοι
* 
* 

Κατηγορία:Αετίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
Κατηγορία:Πτηνά της Αφρικής
Κατηγορία:Πτηνά της Ασίας
Συκαμινέα

Όταν αναφερόμαστε στη λέξη Συκαμυνέα μπορεί να εννοούμε:
*Συκαμινέα Λάρισας, ορεινός οικισμός στις νότιες παρυφές του Ολύμπου.
*Συκαμινέα Λέσβου, παραδοσιακός ορεινός οικισμός του Νομού Λέσβου.
*Συκαμινέα Κιλκίς, συνοικισμός του δ. δ. Μουριών, της δ. ε. Μουριών του Δήμου Κιλκίς.

Κατηγορία:Αποσαφηνίσεις ελληνικών τοπωνυμίων
Άικεν

Με το επώνυμο «**Άικεν**» φέρονται τα εξής πρόσωπα:

* Κόνραντ Άικεν (Conrad Potter Aiken, 5 Αυγούστου 1889 - 17 Αυγούστου 1973), Αμερικανός συγγραφέας, βραβευμένος με Πούλιτζερ
* Χάουαρντ Άικεν (Howard Hathaway Aiken, 8 Μαρτίου 1900 – 14 Μαρτίου 1973), Αμερικανός πρωτοπόρος των ηλεκτρονικών υπολογιστών